11 Ek het vroeër aangetoon hoe sekere musikaal-retoriese figure in die loop van ’n komposisie die verstaan van die werk in die geheel kan bevorder wanneer dit nie as statiese nie maar as dinamiese verskynsels beskou word (Spies 2006).
12 Musiek was deel van die sogenaamde sewe vrye kunste (“liberal arts”) in die laat Hellenistiese pedagogie. Saam met wiskunde, meetkunde en sterrekunde het dit die quadrivium, die hoër groep van die sewe kunste, in die vroeë Middeleeue gevorm (Lang 1941:59). Die groepering van musiek saam met die natuurwetenskappe en die implikasies daarvan is egter die onderwerp vir ’n ander geleentheid.
19 Aangesien intervalinhoud ’n sterker aanduider van die aard van ’n akkoord as die volgorde van die segmente is, kan s(3+2) ook die basiese sel verteenwoordig.